open-index/open-wikipedia-markdown huggingface dataset:
Cities: Skylines

***Cities: Skylines*** er et bybyggersimulatorspill utviklet av finske Colossal Order og utgitt av svenske Paradox Interactive i 2015 for Linux, macOS og Windows. Spillet er et enspiller åpen verden-spill hvor spilleren må designe og bygge en by, med veier, boligstrøk og kommersielle og industrielle soner.

Spillet ble først utgitt for Windows, macOS og Linux i mars 2015. Xbox One-versjonen ble utgitt i april 2017, PlayStation 4-versjonen i august 2017 og Nintendo Switch-versjonen i september 2018, utviklet av australske Tantalus Media.

## Handling
Spillet fokuserer på urban byplanlegging og utbygging av veier og infrastruktur. Spilleren er borgermester og må oppfylle innbyggernes ønsker i tillegg til å balansere og prioritere hva som er best for byen i forhold til dens økonomiske situasjon. I *Cities: Skylines* kan spilleren bygge ut et transportnettverk, skoler og utdanning, kraftverk, politi- og brannstasjoner og andre viktige bygninger for å kunne drive en by.

Byen kan deles opp i flere bydeler slik at spilleren kan fokusere på forskjellige industrier og «politiske retninger.» Et område kan for eksempel markeres og velge at alle innbyggerne skal få røykvarslere installert. Dette vil føre til færre branner og til tross for at røykvarslene vil føre til økte kostnader kan dette være mer økonomisk enn å bygge flere brannstasjoner.

Etterhvert som byen vokser får spilleren tilgang til flere resurser, bygninger, områder og andre fordeler gjennom milepæler som oppnås i løpet av spillet.

## Tilgjengelig innhold
; Følgende utvidelsespakker er tilgjengelig for digital nedlasting
* *After Dark* (24. september 2015) – Inneholder unike bygninger, inkludert et kasino og et luksushotell.
* *Snowfall* (18. februar 2016) – Inneholder vinter-tema og muligheter for snøfall.
* *Match Day* (9. juni 2016) – Gratis pakke som inneholder et fotballstadion.
* *Natural Disasters* (29. november 2016) – Legger naturkatastrofer til spillet.
* *Mass Transit* (18. mai 2017) – Utvider spillets transportmuligheter med ferger, kabelsporvogner, blimps og énskinnebane.
* *Concerts* (17. august 2017) – Miniutvidelse som lar spilleren arrangere konserter og festivaler i byen.
* *Green Cities* (19. oktober 2017) – Lar spilleren styre byen i en økologisk retning relatert til en bærekraftig utvikling og inkluderer tak-monterte solpanel, elektriske biler og andre økologiske forbedringer.
* *Parklife* (24. mai 2018) – Inneholder blant annet fornøyelsesparker, nasjonalparker og dyrehager.
* *Industries* (23. oktober 2018) – Utvider funksjonene for industri-områdene i spillet.
* *Campus* (21. mai 2019) – Utvider spillet med en ny sone; Campus – Universitetsområde.
*Sunset Harbour (26. mars 2020) - Inneholder ting som bland annet en ny fiskeindustri, intercity-busser, trolleybusser, nye knutepunkter, helikoptre og flere nye bygninger.

## Se også
* SimCity
* Lincity
* Transport Tycoon
* Railroad Tycoon

## Referanser


## Eksterne lenker
* 
*
Meierigaten (Tønsberg)

**Meierigaten** (1-15, 2-8) er en 180 meter lang gate i grunnkretsen *Engene 1* i Tønsberg. 

I gaten ligger Meierigården fra 1936, der Tønsberg Meieri lå til det flyttet til Ås i 1989. Gaten har fått navn etter meieriet. Før 1988 het den Sandegaten, men måtte endre navn når kommunene Tønsberg og Sem ble slått sammen, for å ikke forveksles med Sandeveien. 

## Referanser
Tordenskjolds gate (Tønsberg)

**Tordenskjolds gate** (4-8, 5-13) er en 200 meter lang gate i Tønsberg. Den starter i Jernbanegaten hvor den går under Vestfoldbanen, og ender opp i et fem-armet kryss i Kaptein Hoffs allé.

Gaten er oppkalt etter Peter Wessel Tordenskiold (1690-1720).

## Referanser
Easingwold

**Easingwold** er en liten engelsk markedsby og verdslig sogn i North Yorkshire. Den er lokalisert rundt 19&nbsp;km nord for York ved foten av Howardian Hills. Byen har en befolkning på 4 233 innbyggere i henhold til folketellingen i 2001, noe som hadde økt til 4 627 innbyggere ved den tilsvarende folketellingen i 2011.

Den er sentrum for tallrike landsbyer i området for offentlige tjenester og økonomisk aktivitet. Byen er nevnt som «Eisicewalt» i *[[Domesday Book]]*, en engelsk folketelling i middelalderen. Dens landgods tilhørte den angelsaksiske jarl Morcar av Northumbria ved tiden av normannernes erobring av England, og ble siden overtatt av den normanniske kongen.

## Referanser


## Eksterne lenker
* 
* Easingwold Town Council
Blue (Vidar Vang-album)

***Blue*** er et musikkalbum med artisten Vidar Vang, utgitt i et meget begrenset opplag 13. november 1998. Blue er Vidar Vangs første, uoffisielle, album, produsert av Karl Johan Storø og Vidar Vang selv. Det ble spilt inn i Storø Studio i Bjerkvik, Nordland. Blue ble solgt på konserter i Nord-Norge, Mexico, på Cuba, Jamaica og i USA vinteren og sommeren 1999. Albumet er nærmest helt akustisk, og Vidar Vang spiller alle instrumentene på platen selv.

## Sporliste
# «It sails along the same old well» (4:13)
# «Moon romance» (3:41)
# «Blue perfection» (2:34)
# «Free as one could be» (5:21)
# «I ain’t found mercy in believes» (3:37)
# «Dancing with ways» (4:51)
# «Failure» (2:58)
# «Silvershine (live at Garasjen)» (2:58)

## Referanser
Rodeo (Vidar Vang-album)

***Rodeo*** er et musikkalbum med artisten Vidar Vang, utgitt 23. september 2002 på EMI Music Norway. *Rodeo* er Vidar Vangs offisielle debutalbum, og er produsert av Seasick Steve og Cato «Salsa» Thomassen. Det ble spilt inn i Juke Joint Studio på Notodden, og musikere på platen er Vidar Vang, Gaute Fredriksen, Raymond Jensen, Kenneth Simonsen, Eirik Bjarghov, Seasick Steve og Cato «Salsa» Thomassen. *Rodeo* ble mominert til Spellemannprisen 2003 i kategorien «Rock».

De 500 første CD-eksemplarene av *Rodeo* inneholdt tre bonusspor («Sailor #1», «Stay now» og «My shining night»). *Rodeo* ble også gitt ut i et begrenset opplag på vinyl, med to bonusspor («Rodeo» og «Rock’n roll song»). 

## Sporliste
# «Locomotion» (6:04)
# «Sweet lovesong» (5:08)
# «Under six strings» (3:24)
# «Drugstore» (2:56)
# «I’m your man» (4:39)
# «Barefoot ballet» (4:24)
# «The Chapman autograph» (6:06)
# «The end of the miracles» (4:03)
# «…of the northern man» (4:44)
# «From the shadow of Elvis» (6:32)
Damingpalasset

**Damingpalasset**, eller **Daminggong**, (kinesisk: 大明宫, pinyin: *Dàmínggōng*) var det keiserlige palass for Tangdynastiet (618–907) i Chang'an, nåtidens Xi'an, i Kina. Det ligger på Longshou-sletten (龙首原) nord for Xi'an.

## Beskrivelse
Palasset var det dyreste i Kinas historie og var 4,5 ganger større enn Den forbudte by som senere ble anlagt i Beijing. Fra da det ble ferdigbygd i år 664 ble Kina styrt av 17 keisere fra Damingpalasset i 240&nbsp;år, innen det ble ødelagt og til sist helt oppgitt i år 904. 

Byggingen ble påbegynt i 8. år av Zhenguan-æraen under keiser Taizong (634). Siden keiser Gaozongs tid (regj. 649-683) var det hovedresidens for keiserne.

Palasset var det største av de tre store palassanlegg i Chang'an: *Daming-palasset* lå i øst, *[[Taijipalasset]]* i vest og *[[Xingqingpalasset]]* i sør. 

Bak Daming-palasset ble det anlagt en innsjø, Taiye-sjøen (*Taiye Chi* 太液池, eller Penglai-sjøen 蓬莱池 *Penglai Chi*), og i den en liten øy, Penglai-berget (Penglai Shan 蓬莱山), og der forestilte man seg at de åtte udødelige kjent fra kinesisk mytologi skulle bo og høre til. Daming-palasset ble da også i en periode fra 662 kalt *Penglai-palasset* (*Penglai gong* 蓬萊宮). I 670 ble det endret til *Hanyuan-palasset* eller *Yuan-palasset*. Senere, i 701, fikk det tilbake sitt opprinnelige navn.

Daming-palassets rester (*Daming gong yizhi*) ble i 1961 oppført på Folkerepublikken Kinas liste over kulturminner (1-156).

I dag er man i gang med en gjenoppbygning av Damingpalasset.

Det kan besøkes ved *Daming Palace National Heritage Park* som ligger like nord for  Xi'ans sentrale jernbanestasjon.

## Litteratur
* Saehyang Chung: «A Study of the Daming Palace: Documentary Sources and Recent Excavations». *[[Artibus Asiae]]*, Vol. 50, No. 1/2 (1990), s. 23-72. 

## Referanser


## Eksterne lenker
* 
* Daming Palace National Heritage Park   大明宫国家遗址公园  hentet 1. november 2014, udgivet af Xi’an Qujiang Daming Palace National Heritage Park Managemnt Co., Ltd.
Tour de France 1972

**Tour de France 1972** var den 59. utgaven av Tour de France, fra 1. juli til 23. juli. 

Rittet var 3646km langt, fordelt på 20 etapper, inkludert 3 tempoer og en lagtempo. Syklistene kjørte med en gjennomsnittsfart på 35,418 km/t. Det var den fjerde sammenlagtseieren til Eddy Merckx på rad, som også forsvarte seieren i poengtrøya og kombinasjonstrøya. Belgiske Lucien Van Impe vant poengtrøya for andre lang på rad. Italienske Felice Gimondi ble nummer 2 sammenlagt, mens franskmannen Raymond Poulidor ble nummer 3. Gan–Mercier–Hutchinson vant lagkonkurransen. 

Eddy Merckx brukte 108 timer, 17 minutter og 18 sekunder, som var en margin på 10 minutter og 41 sekunder på Gimondi. Cyrille Guimard, som vant fire etapper i rittet og ble kåret til den mest offensive rytter, brøt rittet etter 17. etappe da han lå på andreplass i sammendraget. Den 59. utagaven av rittet var første gang siden 1947 at hele rittet gikk bare i Frankrike. 

## Lag
Touren startet med 12, som hver besto av 11 ryttere:
 

## Etapper

## Trøyene etappe for etappe

## Resultater
### Sammenlagt

### Poengtrøya

### Klatretrøya

### Kombinasjonstrøya

### Lagkonkurransen

### Diverse konkurranser
Willy Teirlinck vant konkurransen for innlagte spurter, mens franskmannen Cyrille Guimard ble kåret til rittets mest offensive rytter. 

## Eksterne lenker
* Historie Tour de France
* RittInfo Tour de France 1972
Stand Up Straight (Vidar Vang-album)

***Stand Up Straight*** er et musikkalbum med artisten Vidar Vang, utgitt 11. oktober 2004 på Sony Music. *Stand Up Straight* er Vidar Vangs tredje album, og er produsert av Yngve Sætre. Det ble spilt inn i Duper Studio i Bergen, og musikere på platen er Vidar Vang, Gaute Fredriksen, Raymond Jensen, Kenneth Simonsen og Eirik Bjarghov. Albumet inneholder blant annet låta «Here it is» og duetten «Highways of my mind» med Ingrid Olava, og «Happy». Til «Happy» laget Vidar Vang sin første musikkvideo, produsert av Mikkel Sandemose.

## Sporliste
# «Ain’t seen nothing yet» (3:24)
# «Here it is» (4:02)
# «Happy» (2:27)
# «Highways of my mind» (4:53)
# «I don’t believe that good things never last» (3:36)
# «The early shift» (3:18)
# «Get it while you can» (3:08)
# «Stand up straight» (2:00)
# «Mama, I get by» (2:59)
# «Everyday» 
# «Can’t make you come back to me» (skjult spor) (8:25)
Sleepless Songs (Vidar Vang-album)

***Sleepless Songs*** er et musikkalbum med artisten Vidar Vang, utgitt 10. mars 2010 på VV Records/Universal. *Sleepless Songs* er Vidar Vangs femte album, og er produsert av Frode Jacobsen og Alexander Kloster-Jensen. Det ble spilt inn i Malabar Studio i Oslo, og musikere på platen er: Vidar Vang, Erland Dahlen, Mikael Lindqvist, Lise Voldsdal, Raymond Jensen, Geir Sundstøl, Cato «Salsa» Thomassen, Frode Jacobsen, Alexander Kloster-Jensen og Tift Merritt. Singler fra platen var *10 below* og duetten *Love, love, love* med Tift Merritt.

## Sporliste
# «Lonely, God» (4:06)
# «10 below» (3:18)
# «Going over that mountain» (4:17)
# «True what they say» (4:46)
# «Love, love, love» (4:06)
# «Right in front of you» (4:51)
# «Isolation rd.» (2:06)
# «No one knows» (3:56)
# «High hopes» (4:35)
# «Sleepless song» (9:56)
Sidewalk Silhouettes (Vidar Vang-album)

***Sidewalk Silhouettes*** er et musikkalbum med artisten Vidar Vang, utgitt 3. februar 2012 på VV Records. *Sidewalk Silhouettes* er Vidar Vangs sjette album, og er produsert av Cato «Salsa» Thomassen og Vidar Vang selv. Det ble spilt inn i Oslo Rytme & Tone Studio i Oslo, og musikere på platen er Vidar Vang og Cato «Salsa» Thomassen. Sangene på platen er spilt inn med sparsommelige arrangementer, der Vangs stemme og akustiske gitar er i fokus.

## Sporliste
# «From the shadow of Elvis» (4:37)
# «You and me again (and again)» (1:08)
# «Out of time» (2:45)
# «Uphill» (1:32)
# «Already gone» (3:28)
# «No warning» (2:10)
# «The Chapman autograph» (5:51)
# «Sweet lovesong» (2:12)
# «Did you think it would last?» (2:18)
# «Stand up straight» (2:47)
# «Rodeo» (3:02)
# «Out where all the rivers meet» (1:28)
# «Can't make you come back to me» (4:13)
# «Moloen» (0:30)
# «Rock'n roll song» (6:15)
# «Isolation rd. part 2» (1:53)
Slagenveien (Tønsberg)

**Slagenveien** (5-75, 16-120) er en av Tønsbergs hovedveier. Den er 1,9&nbsp;km lang og går fra Stoltenbergs gate nær sentrum til krysset Velleveien/Grevinneveien nord for Kilen. Slagenveien er en del av fylkesveiene 460 og 469.

Veien sto ferdig i 1916 fra Heimdal og nordover. I 1937 ble Slagenveien forlenget sørvestover helt til Torvgaten, men er senere forkortet så den ender i Stoltenbergs gate.

## Referanser
Military Aviation Authority

**Military Aviation Authority** (**MAA**) er en avdeling i Defence Safety Authority som ivaretar rollen som militær luftfartsmyndighet for britisk militær luftfart. MAA fører tilsyn med britisk militær luftfart og utfører for eksempel inspeksjoner og revisjoner av materiell og organisasjoner i Royal Air Force og Royal Navy. Avdelingen ledes av en generaldirektør med generalløytnants eller viseadmirals grad.

MAA er organisert i en tilsyns- og sertifiseringsgruppe, en strategi- og policygruppe, en analyse- og plangruppe, en stabsgruppe og en militær havarikommisjon (Military Air Accident Investigation Branch) som undersøker luftfartsulykker innen det britiske militæret.

Inntil 1. april 2015 var MAA en selvstendig organisasjon.

## Se også
* Civil Aviation Authority

## Referanser


## Eksterne lenker
*
Defence Safety Authority

**Defence Safety Authority** (**DSA**) er et britisk forvaltningsorgan som ble opprettet 1. april 2015 for å ivareta arbeid med trygghet innen Storbritannias forsvar. DSA er en sammenslåing av Defence Safety and Environment Authority, Military Aviation Authority og Defence Fire Safety Regulator.

DSA er underlagt Forsvarsministeriet og ledes av en generaldirektør med generalløytnants eller viseadmirals grad. Hovedkontoret er i London.

## Referanser


## Eksterne lenker
*
DSA

**DSA** kan vise til:

* Defence Safety Authority
* Direktoratet for strålevern og atomsikkerhet
* Digital Services Act, forordning i EU.
Vidar Vang (Vidar Vang-album)

***Vidar Vang*** er et musikkalbum med artisten Vidar Vang, utgitt 27. februar 2006 på VV Records/Universal Music. *Vidar Vang* er Vidar Vangs fjerde album, og er produsert av Kjetil Draugedalen, Gaute Fredriksen og Vidar Vang selv. Det ble spilt inn i Supermono Studio i Oslo, og musikere på platen er Vidar Vang, Erland Dahlen, Bjørn Holm, Mikael Lindqvist og Lise Voldsdal. Albumet markerte en ny retning for Vidar Vang, med et akustisk og mer dempet lydbilde. Singelen *Stand up* er en av Vidars mest kjente og spilte sanger. 

## Sporliste
# «Stand up» (4:59)
# «This time» (3:18)
# «Hard to follow, hard to find» (2:08)
# «#1» (2:50)
# «Sometimes I stay up at night, all alone» (2:41)
# «Nothing to me, now» (3:00)
# «Alive» (3:21)
# «Let's pretend this coffee is champagne» (3:31)
# «My baby's like water» (2:06)
# «I'll be Johnny & you'll be June» (2:25)
Dian Fossey

**Dian Fossey** (1932–1985) var en amerikansk zoolog. Hun var interessert i gorillaer, spesielt fjellgorillaer, og studerte dem daglig i Rwandas fjellskog ved Karisoke Research Center, et forskningssenter hun skapte i Volcanoes National Park i 1967.

Hun ble funnet drept i en alder av 53 år i teltet sitt i Virunga-området nær Ruhengeri i Rwanda i 1985. Drapet er svært myteomspunnet, men mange mener at drapet var planlagt av Protais Zigiranyirazo, tidligere guvernør i Ruhengeri, og kjent for å ha etablert dødsskvadronene som deltok i drapet på over 800 000 rwandere rundt 1994.

Hun utga selvbiografien *Gorillas in the Mist* i 1983 som fokuserer på det vitenskapelige arbeidet hennes, samt de ulike memoarene hun skrev ned da hun arbeidet i Rwanda. I 1988 ble den filmatisert med navnet *[[I gorillaens rike]]* med Sigourney Weaver i rollen som Fossey.

## Referanser


## Eksterne lenker
* 
* Dian Fossey Gorilla Fund International
* Dian Fossey Gorilla Fund UK
Skogergaten (Tønsberg)

**Skogergaten** (1-21, 2-20) er en 400 meter lang gate i grunnkretsen *Engene 1* i Tønsberg. 

Skogergaten 1 er et toetasjes kontorbygg. I gatens nummer 2, kvartalet mot Meierigaten, lå Tønsberg Meieri fra 1936 til 1989. Bygningene er nå brukt til forretninger og leiligheter. I nummer 3-5 ligger Tønsberg Pinsekirke Betania i et bygg fra 1935 som senere er påbygd. Resten av bebyggelsen i gaten består av boliger. Skogergaten 7 brant ned til grunnen i 2007, og et nytt boligbygg ble reist i 2010.

Gaten har fått navn etter den tidligere Skoger kommune.

## Referanser
Under Six Strings EP

***Under Six Strings EP*** er Vidar Vangs første offisielle EP, sluppet 8.juli 2002 på EMI. EP-en er produsert av Seasick Steve og Cato «Salsa» Thomassen, og spilt inn i Juke Joint Studio på Notodden. Musikere på EP-en er: Vidar Vang, Gaute Fredriksen, Raymond Jensen, Kenneth Simonsen, Eirik Bjarghov, Seasick Steve og Cato «Salsa» Thomassen. Sangen *Under Six Strings* har blitt en av Vidar Vangs signaturlåter.

## Sporliste
# «Under six strings» (3:25)
# «Sleeping in the sun» (7:18)
# «Rock'n roll song» (5:57)
# «Dancing with ways» (4:58)

## Eksterne lenker
*
Vidar Vang & friemann

***Vidar Vang & friemann EP*** er en EP med artisten Vidar Vang. EP-en ble solgt på konserter i 2001. To av sangene («This one steals back what you took» og «Silvershine») var tidlige demoer spilt inn i Hønsehuset Studio i Bodø, med Are Simonsen som tekniker og produsent. De to andre (*Fly across the moon* og *Barefoot ballet*) ble spilt inn på en 4-spors kassettopptaker sammen med Robert Burås i Stensgata 21 i Oslo.

friemann ble senere omdøpt til The Northern Men.

## Sporliste
# «Fly across the moon»
# «This one steals back what you took»
# «Silvershine»
# «Barefoot ballet»
Taijipalasset

**Taijipalasset** (kinesisk: 太极宫, pinyin: *Tàijígōng*) var det keiserlige palass under Suidynastiet (581-618) og begynnelsen av Tangdynastiet (618-907), innen Damingpalasset stod ferdig år 663. 

Taijipalasset ble ferdig i 583. Det lå i nordre del av Chang'an, dagens Xi'an i Kina, och opptok 4,2&nbsp;kvadratkilometer av byens areal. Taijipalasset lå sentrert rundt Chang'ans nord-sør-akse rett sør for den nordlige bymuren. Vest for Tajjipalasset lå Yetingpalasset og på andre side Østpalasset. Palassbyen var omgitt av mer enn 10&nbsp;meter høye murer som strakk seg 2&nbsp;800&nbsp;meter i øst vestlig retning og 1&nbsp;500&nbsp;meter i nord-sørlig retning. Taijipalasset inneholdt flere saler der keisere holdt audienser, bodde og ivaretok dynastiets anliggender. Salen der keiserens trone fantes het Taijisalen. Palasset største sørlige port var Chengtianporten, og langs nordmuren var Xuanwuporten og Anliporten.

## Historie
Sommaren 582 påbegynte Suidynastiets keiser Wen oppføre dynastiets nye hovedstad Daxing. Hovedstaden ble lagt over sentrum av dagens Xi'an som var noen kilometer sørøst for Handynastiets tidligere hovedstad Chang'an. Etter et halvår, i begynnelsen av år 583, var Daxing bygd og byen inneholdt den keiserlige palassby som hette Daxingpalastset. BNyen var svært stor og dekket 84&nbsp;kvadratkilometer. Palassbyen lå sentrert langs den nordlige bymuren. 

Under det påfølgende Tangdynastiet gjenfikk byen sitt tidligere navn Chang'an og det keiserlige palasset fikk navnet Taijipalasset. Vwd palassets nordport fant i 626 hendelsen ved Xuanwuporten sted, da keiserens sønn Li Shimin drepte sine to brødre for å deretter bli keiser Tang Taizong. 

Taijipalasset lå omtrent ved Xi'ans bymurs nordlige port Anyuan og det finnes ikke meget tilbake av palasset idag.

## Referanser
### Noter
Bisp Eysteins gate (Tønsberg)

**Bisp Eysteins gate** (2-4) er en 50 meter lang gate i Tønsberg. Den går fra Stoltenbergs gate og ned til Bulls gate.

Gaten er oppkalt etter Eystein Aslakson (ca. 1337-1407), biskop i Oslo fra 1385 og skaper av Biskop Eysteins jordebok.

## Referanser
St. Jørgens gate (Tønsberg)

**St. Jørgens gate** er en 50 meter lang gate ved Gunnarsbø i Tønsberg. Den går mellom St. Stefans gate og Stoltenbergs gate.

Gaten er oppkalt etter Sankt Georg (275–303) som i Norge kalles Sankt Jørgen. I middelalderen lå det et hospital på Gunnarsbø med St. Georg og St. Stephans navn.

## Referanser
Epangpalasset

**Epangpalasset** (kinesisk:  阿房宫, pinyin: *Ēpáng Gōng*) var keiserpalasset under Qindynastiet (221-206&nbsp;f.Kr.) i Kina. Palasset lå i vestre delen av dagens Xi'an ca 12&nbsp;km fra dagens sentrum.

## Beskrivelse
Epangpalasset ble bygd av Kinas første keiser Qin Shi Huangdi for å hedre en kvinne som het Epang som han elsket og byggingen ble påbegynt i år 212&nbsp;f.Kr.

Hele 700&nbsp;000&nbsp;personer arbeidet på prosjektet, men bare den første hallen ble ferdig under Qin Shi Huangdis tid. Hallen var imidlertid 700 ganger 115&nbsp;meter og stor nok for å romme 10&nbsp;000&nbsp; behagelig sittende personer. Palasset ble bygd på et 1&nbsp;270&nbsp;meter langt og 426&nbsp;meter bredt fundament av hardpakket jord. Fundamentet var 12&nbsp;meter høyt. 

Etter den første keiserens død 210&nbsp;f.Kr. fortsatte hans etterfølger Qin Er Shi byggingen, men en stor del av arbeidskraften fra palasset ble omdirigert for å ferdigstille den døde keiserens mausoleum. Palasset ble aldri ferdig og da dynastiet falt i 207&nbsp;f.Kr. påstås det at Xiang Yu brente ned palasset. Men arkeologene har ikke funnet rester etter noen stor brann.

Det som finnes i dag av Epangpalatset er et 310&nbsp;meter langt og 20&nbsp;meter høyt fundament av hardpakket jord.

## Kulturminne
I 1994 ble Epangpalasset anerkjent av UNESCO som den best bevarte og største oldtidsbygningen i verden.

Det som gjenstår av Epangpalasset, *Epang gong yizhi* 阿房宫遗址) er oppført på Folkerepublikken Kinas liste over kulturminner (1-151).

## Referanser
### Noter




### Trykte referanser
*
*
*
Injil

**Injil** (arabisk: إنجيل) er det arabiske navnet for det opprinnelige budskap som i henhold til islam ble gitt til Jesus (Isa) med åpenbaringer fra Gud. Dette budskapet, eller evangeliet er omtalt en rekke steder i *Koranen*. Muhammed bekreftet selv alle tidligere åpenbaringer, inklusive åpenbaringen til Isa, og dermed må muslimene også tro på  åpenbaringen som Isa fikk. Injil er en av fire hellige islamske bøker nedtegner som avslørt av Gud fra før *Koranen*, de andre er *[[Zabur]]*, boken til *Dawud* (kong David av Israel); *[[Tawrat]]* (Tora) av Musa (Moses); og *Koranen* selv.

Ordet injil er en forvansket form av greske Εὐαγγέλιον, *euanggelion*, som har betydningen evangelium, «gode nyheter» eller «det gode budskap», eller fra arameisk ܐܘܢܓܠܝܘܢ (*awongaleeyoon*). Begrepet injil ble også benyttet av kristne arabere for deres evangelium, eksempelvis Evangeliet etter Johannes (arabisk: إنجيل يوحنا‎, *ʾInǧīl Yūḥannā*) foruten også indonesiske kristne, *Injil Yohanes*.

Jesus henviste til sitt budskap som gode nyheter, men aldri til en bestemt tekst med åpenbarelser og mottok aldri noen egen bok med åpenbarelser fra Gud. Begrepet *euanggelion*, evangelium, ble senere benyttet som tittel på de fire biografiene om Jesus, de fire evangeliene i *[[Det nye testamente]]* i *[[Bibelen]]*. Denne sekundære utviklingen er den åpenbaringen som Muhammed fikk den feilaktige forestilling at Injil var en «bok». 

## Referanser


## Litteratur
* Durie, Mark: ''Isa, den muslimske Jesus''

## Eksterne lenker
* En diskusjon om Injil og andre skrifter
Hougens gate (Tønsberg)

**Hougens gate** (1–15, 2–24) er en 200 meter lang gate på Frodeløkken i Tønsberg. Den går mellom Eckersbergs gate og Harbitz gate.

Gaten er oppkalt etter Engebret Hougen (1826–1891), klokker, lærer, politiker og avisredaktør.

## Referanser
Hendelsen ved Xuanwuporten

**Hendelsen ved Xuanwuporten** (kinesisk: 玄武门之变, pinyin: *Xuánwǔménzhībiàn*) var en begivenhet med betydning for tronfølgen i det kinesiske Tangdynastiet. Den 2. juli 626 myrdet Li Shimin to av sine brødre, Li Yuanji og Li Jiancheng, ved Xuanwuporten til Taijipalasset i Chang'an (dagens Xi'an). Deretter tvang han sin far, keiser Gaozu, til å abdisere, og Li Shimin ble Tangdynstiets andre keiser, under navnet Taizong.

## Referanser
St. Hallvards gate (Tønsberg)

**St. Hallvards gate** (1-3) er en 80 meter lang gate i Tønsberg. Den går mellom St. Olavs gate og Svend Foyns gate, og danner fortsettelsen av Jernbanegaten som den tidligere var en del av.

Gaten er oppkalt etter St. Hallvard Vebjørnsson (ca. 1020-1043).

## Referanser
Actavis

**Actavis** er et legemiddelfirma som ble grunnlagt i Illinois, USA. Actavis er verdens tredje største legemiddelfirma som produserer reseptbelagte medisiner.

## Historie
Actavis ble grunnlagt i byen Libertyville, Illinois i USA våren 1984. Deres virksomhet er stort sett flyttet til Dublin.

## Eksterne lenker
*
World of Warcraft: Warlords of Draenor

***World of Warcraft: Warlords of Draenor*** (***WoD***) er den femte utvidelsespakken til *[[World of Warcraft]]* utgitt av Blizzard Entertainment. Utvidelsespakken ble kunngjort 8. november 2013 på Blizzcon 2013. Utvidelsespakken ble utgitt 14. november 2014.

Utvidelsen hevet det daværende maksimale spillernivået fra 90 til 100 og inneholdt «Garrisons», en tomt spillerne kunne gjøre sine egne med egendefinerte butikker og plasser.

## Hendelser
Utvidelsen er satt etter hendelsene i ''Mists of Pandaria'' og foregår i et alternativt univers på verdenen Draenor, den opprinnelige planeten til «the Orcs» før sin ødeleggelse. Kjente figurer fra *[[Warcraft-universet|Warcrafts]]* fortid, for eksempel Grom Hellscream, Ner'zhul, Gul'dan og Blackhand, er fremvist i spillets historie.

På slutten av *Mists of Pandaria* er Garrosh Hellscream styrtet som Warchief av «the Horde» av en kombinert «Alliance-Horde»-kraft og tatt i forvaring av Pandaren-folket, slik at han kan stilles for retten for grusomhetene han har begått i Pandaria. Før han kan bli dømt, rømmer Garrosh fra fangenskap ved hjelp av en bronse-drage (Kairoz), og reiser til en alternativ tidslinje, hjemlandet til «the Orcs», Draenor. Der hindrer han orkeklanene fra å bli korrupte, ved å stoppe dem fra å drikke Mannoroths blod. Klanene slår seg sammen til en ny gruppe, «the Iron Horde», ved hjelp av teknologi Garrosh tok med seg fra Azeroth. Dette begynner en krig om Draenor, og fører til skapelsen av en «Dark Portal», som vil tillate dem å reise igjennom tid og kapre Azeroth.

### Oppdatering 6.0
En gruppe eventyrere stormer inn i Highmaul og fortsetter å utfordre og bekjempe «the Iron Horde» og deres allierte.

## Eksterne lenker
*
Ann-Sofie Järnström

**Ann-Sofie Maria Järnström** (født 1949) er en svensk tidligere skøyteløper som representerte hjemlandet og klubbene Uddevalla IS, IFK Göteborg og senere IK Wega.

I sitt tredje vinter-OL i 1980 i Lake Placid tok hun en 4.-plass på 500 meter.

## Personlige rekorder

## Referanser




## Eksterne lenker
* 
*  Ann-Sofie Järnström på Jakub Majerski's Speedskating database (Adelskalender distanser og sammenlagt)
*  Ann-Sofie Järnström på www.ISU.html.infostradasports.com sine nettsider.
*  Ann-Sofie Järnström på The-Sports.org (noen resultater)
Eckersbergs gate (Tønsberg)

**Eckersbergs gate** (3, 6-12) er en 350 meter lang gate på Frodeløkken i Tønsberg. Den fungerer som gjennomkjøringsvei mellom Farmannsveien og Stenmalveien.

Gaten er oppkalt etter Eckersbergfamilien, med blant annet kunstmaler Johan Fredrik Eckersberg (1822-1870). Stamfaren Johan Henrik Eckersberg (1715-1767) var lensmann i Ramnes.

## Referanser
Harbitz gate (Tønsberg)

**Harbitz gate** (1-13, 2-16) er en 270 meter lang gate på Frodeløkken i Tønsberg. Den går fra Frodegaten, krysser Stenmalveien og til Griffenfeldts gate.

Gaten er oppkalt etter Johannes Winding Harbitz (1831-1917), skipsreder, ordfører, stortingsmann og statsråd.

## Referanser
Frikjent

***Frikjent*** er en norsk krimdramaserie som gikk på TV 2 fra 2015 til 2016 og som senere ble lansert i Netflix. Serien er løst inspirert av drapet på Birgitte Tengs og saken mot Tengs' fetter, men er en fri dramatisering og ikke en dokumentar. Serien handler om en mann som returnerte til sin hjembygd 20 år etter at han ble frikjent for et drap. Hovedrollen ble spilt av Nicolai Cleve Broch, mens andre sentrale roller ble spilt av Lena Endre og Ingar Helge Gimle.  Geir Henning Hopland var konseptuerende regissør for serien. De andre regissørene var Rune Denstad Langlo og Cecilie Mosli.
 
Første sesong ble i snitt sett av , hvilket tilsvarte en seerandel på rundt 34 prosent. 
 
Andre og siste sesongen av serien ble sendt i høsten 2016 og avsluttet 15. desember 2016.

## Handling
Aksel Borgen (Nicolai Cleve Broch) har jobbet seg opp som suksessfull forretningsmann i Asia, med egen familie i Kuala Lumpur. Han returnerer til hjembygda Lifjord 20 år etter han ble frikjent for drapet på ungdomskjæresten der. Hjembygdas hjørnesteinsbedrift er truet av konkurs og Borgen drar tilbake for å redde arbeidsplassene i Lifjord. Samtidig ønsker han oppreising for de mange i hjembygda som aldri trodde på hans uskyld, selv etter frikjennelsen. Serien følger Borgens møte med fortiden og kamp for forsoning.

## Kulisser
Serien er filmet i indre Sogn med Årdalstangen som kulisse for fjordbygden *Lifjord*. I tillegg er det hentet opptak fra Lærdal. Serien spiller mye på bygdas nærhet til fjorden og fjellene.

Fjordarmen Lifjorden ved Hyllestad ligger mot vest i Sognefjorden og er ikke geografisk sammenfallende med stedet *Lifjord* i serien.

Den karakteristiske vindeltrappen samt styrerommet til Solar Tech befinner seg egentlig i plusshuset Powerhouse Kjørbo i Sandvika. Trappen fungerer der – i tillegg til sin opplagte funksjon – som luft- og lyssjakt.

## Kontroverser
Manusforfatterne Anna Bache-Wiig og Siv Rajendram Eliassen skal ha vært inspirert av den uoppklarte Birgitte-saken. TV 2 sendte de første episodene til familien for gjennomsyn før premieren. Advokat til familien, John Christian Elden, har reagert på bildebruken fra serien og sikter til at et bilde av den fiktive avdøde har mange likhetstrekk med det kjente bunadsbildet av Birgitte Tengs.

## Skuespillere og roller

## Referanser




## Eksterne lenker
* 
* TV 2 om serien
Robin Schaefer

**Robin Schaefer** (født 1969) er politioverbetjent ved Analyse- og registerseksjonen i Fellesoperativ enhet ved Hordaland politidistrikt. Schaefer ble offentlig kjent som varsler i forbindelse med den såkalte Monika-saken. I 2015 ble han tildelt Fritt Ords Pris for sin «… modige innsats for å avdekke kritikkverdige forhold i norsk arbeidsliv.»

I januar 2014 varslet Schaefer ledelsen ved Hordaland politidistrikt om det han oppfattet som alvorlige svakheter ved etterforskningen av åtte år gamle Monika Sviglinskajas død. Saken var ett og et halvt år tidligere blitt henlagt som selvdrap. Robin Schaefers kritikk av etterforskningen ble avvist av ledelsen. Han tok kontakt med morens bistandsadvokat Stig Nilsen, en kontakt som er blitt fremholdt som avgjørende for at saken ble gjenåpnet i mai 2014.

I februar 2015 ga han ut boken *Monika-saken. Min historie - fra drapsetterforsker til varsler*, der han blant annet beskriver hvordan han ble bedt om å holde sine innvendinger for seg selv og fikk beskjed om å holde seg helt unna saken. 

Tidligere var Schaefer etterforsker ved Spesialseksjonen for etterforskning av vold og sedelighetssaker. Han har gjennomført videreutdannelse i etterforskning av vold og drap og lederkandidatutdannelse ved Politihøgskolen. Schaefer har lang operativ erfaring i ulike avdelinger og har vært i FN-tjeneste som livvakt. Han har tidligere hatt permisjon fra politiet og jobbet som rådgiver innen sikkerhet og beredskap i oljeindustrien på land og i Nordsjøen.

## Utmerkelser

Han har fått  ildsjelprisen 2015 av Politiets Fellesforbund.

Schaefer ble også kåret til «Årets navn» av *[[VG]]* i desember 2015.

Amnesty Student Bergen tildelte i oktober 2016 Schaefer sin Menneskerettighetspris for 2016 under Menneskerettighetsuken i Bergen.

## Litteratur
* Robin Schaefer *Monika-saken* Vigmostad & Bjørke, 2015 ISBN 9788241911620

## Referanser
Jani Beg

**Jani Beg** eller **Janibek** (død 1357) var khan over Den gylne horde fra 1342 til sin død, den siste legitime hersker av denne stat. I hans regjeringstid ble Den gylne horde hardt rammet av den store pesten 1346–49.

## Liv og virke
Han var sønn av Usbek Khan og kom til makt etter farens død og etter å ha ryddet av veien to brødre (Ny-)Sarai. Trass i brodermordene gikk han for å være rettskaffen, gudfryktig og fortjenstfull. Han var særlig kjent for å ha fremmet lærdommens menn og samlet dem rundt seg.

Jani Beg kommanderte en massiv krimtatarisk styrke som angrep den genovesiske havnebyen Kaffa sør på Krimhalvøya i 1343. Beleiringen ble brutt ved at en italiensk unnsetningsstyrke nådde frem i februar. I 1345 beleiret Jani Beg på nytt Kaffa. Angrepet slo feil ettersom pesten brøt ut blant hans troppestyrker. Det fortelles at Jani Begs hær sendte infiserte lik med katapult inn i Kaffa i et forsøk på å få pesten til å svekke byens forsvarere. Infiserte genovesiske sjøfarere bragte så sykdommen med seg fra Kaffa til Genova, og slik kom pesten til det vestlige Europa.

Pesten (svartedauden) gjorde at Krim-handelen og sendeferdene til Egypt gikk sterkt tilbake. Likevel var ikke Jani Beg uvirksom: I Russland undergravde han Simeon av Moskvas stilling ved omfordeling av skatteinnkrevingen som hadde muliggjort moskovittenes sterkere stilling. Khan måtte åpenbart kjempe mot indre forfall, det var tegn på svekkelse av forbundspolitikken med underordnede tartarfyrster overfor Polen og Litauen (1356). 

Kort før sin død inntok Jani Beg den allerede av hans forgjengere ettertraktede byen Tabriz, men trakk seg så raskt tilbake til Sarai, der han døde i 1357. 

Hans sønn Berdi Beg forsøkte ved flere brodermord å holde seg ved makten, men ble forgiftet i 1359, og dermed ble Den gylne horde brutt opp og emir Mamai kunne styrke seg.

## Referanser
Knaps gate (Tønsberg)

**Knaps gate** (1-3) er en 100 meter lang gate i Tønsberg. Den går fra Stenmalveien til Griffenfeldts gate. Gaten er stengt for utkjøring til Stenmalveien.

Gaten er oppkalt etter Georg Johan Knap (1831-1907), skipsreder og stortingsmann.

## Referanser
Griffenfeldts gate (Tønsberg)

**Griffenfeldts gate** (1-11, 2-10, også skrevet **Griffenfeldtsgaten**) er en 230 meter lang gate i Tønsberg. Den går fra Grønvolds gate ved Gamle Idretten til Skiringsalgaten ved Th. Marthinsen Sølvvarefabrikk.

Gaten er oppkalt etter grev Peder Griffenfeld (1635-1699), greve for Griffenfeldt Grevskab fra 1673-1676.

## Referanser
Sandland

**Sandland** er ei bygd i Loppa kommune i Finnmark. Den ligger på vestsida av Sandlandsfjorden, i den vestre delen av kommunen. I 2025 hadde bygda ca 25 innbyggere. 

Bygda har hurtigbåtforbindelse med Øksfjord og Hammerfest samt veiforbindelse via ferge fra nabobygda Sør-Tverrfjord til Øksfjord, kommunesenteret. 

## Referanser
Sør-Tverrfjord

**Sør-Tverrfjord** er ei bygd i Loppa kommune i Finnmark. Den ligger på vestsida av Langfjorden, i den vestre delen av kommunen. Grunnkretsen Langfjorden, som omfatter Sør-Tverrfjord og grenda Langfjordhamn innerst i Langfjorden, hadde 16 innbyggere i 2025. 

Bygda har veiforbindelse via ferge til kommunesenteret Øksfjord.

## Referanser
Langfjordhamn

**Langfjordhamn** er ei bygd i Loppa kommune i Finnmark. Den ligger innerst i Langfjorden, i den vestre delen av kommunen, like ved fylkesgrensa til Troms og rundt 10 kilometer sør for Sør-Tverrfjord. Stedet er omgitt av høye fjell og to store isbreer; Langfjordjøkelen i vest og Øksfjordjøkelen i øst.

Tidligere var det både landhandel, fiskebruk og skole i Langfjordhamn, men disse er nå nedlagt.

## Referanser
Jan Erik Skog

**Jan Erik Skog** (født 1945) er pensjonert elektriker og tidligere tillitsvalgt i Unibuss fra selskapet ble etablert i 1997 og frem til 2009. I 2015 ble han tildelt Fritt Ords pris for sin «... modige innsats for å avdekke kritikkverdige forhold i norsk arbeidsliv.».

Fra 2000 til 2009 varslet Skog som de ansattes representant i styret, direkte og via andre, Unibusskonsernet, kommunerevisjonene i Oslo og kontrollutvalget i Oslo kommune om en rekke kritikkverdige forhold i  Sporveisbussene (Unibuss) og Oslo Sporveier (KTP), blant disse flere tilfeller av korrupsjon, i form av grove overfaktureringer, betalte smørereiser og innkjøpsavtaler inngått med personer nært knyttet til ledelsen.

Skog holdt fast ved at forholdene måtte undersøkes, til tross for at omfattende dokumentasjon levert i perioden ikke ble fulgt opp. Han har beskrevet perioden som vanskelig. 

I 2009 rullet tysk politi opp en større korrupsjonssak hos bussprodusenten MAN. I en dom fra München sommeren 2011, kom det frem at saken hadde forgreninger til Norge og Unibuss, ved at ledende personer i MAN-konsernet utbetalte 1,1 og 3,2 millioner kroner til henholdsvis en tidligere innkjøpssjef og teknisk sjef i Unibuss. Som motytelse skal de to ha sørget for at MAN gikk seirende ut av en anbudskonkurranse om levering av busser i 2004 og 2005. 

Først da denne dommen forelå, ble korrupsjonsanklagene tatt på alvor.

Jan Erik Skogs varsling resulterte i opprullingen av en av de mest omfattende korrupsjonssakene i Norge i nyere tid. Seks hovedmenn i Unibuss-saken ble i desember 2014 dømt til fengsel i til sammen 23 år. Alle dommene er anket, til dels bare over straffutmålingen.

## Referanser
Ferjesambandet Skipstadsand–Korshavn

**Skipstadsand–Korshavn** er et tidligere fergesamband mellom Asmaløy og Kirkøy i Hvaler kommune. Sambandet krysset sundet Løperen, det ble nedlagt i 3. oktober 1989, dagen etter at Hvalertunnelen ble åpnet.

Det er prosjektert å gjenoppruste de gamle ferjeleiene for bruk som beredskapssamband.

## Referanser
Sunnmøre Data og Kultur

**Sunnmøre Data og Kultur (SDOK) **er en ideell organisasjon som driver med fremming av spill- og data-kultur på Sunnmøre. SDOK er en frivillig organisasjon som blant annet arrangerer LAN-party og andre spillarrangementer på Sunnmøre. Gruppen består av ungdommer fra høgskoler og videregående som er opptatt av å fremme datakultur blant ungdom på Sunnmøre. Mange av dem har god kompetanse innenfor sitt felt. Organisasjonen drives på frivillig basis, og ingen får betalt for arbeidet. Alt overskudd går tilbake til organisasjonen selv.

## Historie
«Sunnmøre Data og Kultur» ble startet av tre ungdommer i 2013. Det begynte med at de var med på å arrangere VatneLAN i noen år før, som da ga de ideen om å starte organisasjonen. Det var et ønske om å utvide, samt å gjøre VatneLAN mindre personavhengig, som var mye av drivkraften til å starte organisasjonen. I mange måneder etter stiftelsesmøtet var SDOK bare et skall, uten mål og mening. Men i november 2013 ble det inngått en avtale med tidligere arrangør av Area51-LAN i Sulahallen, Langevåg, om at organisasjonen skulle ta over den rollen som tidl. arrangør hadde hatt - og dermed også kjøpe ut alt utstyret som de hadde. Dette ga SDOK et godt grunnlag for videreutvikling.  

Organisasjonen har også etterhvert tatt mer over ansvaret for organiseringen av crew og crew-relaterte aktiviteter i arrangementet VatneLAN, og i senere tid også gått inn som en samarbeidspartner sammen med arrangørene av VatneLAN. Organisasjonen leverer utstyr, frivillige og kompetanse, samt markedsføring, nettsider og lignende. På sommeren 2015 arrangerte organisasjonen arrangementet JugendLAN i gymsalen til NTNU i Ålesund (da: Høgskolen i Ålesund). Mot slutten av 2015 hadde organisasjonen over 500 medlemmer. Veksten fortsetter i 2016. I starten av 2016 blir JugendLAN og HypeLAN slått sammen. HypeLAN var et mislykket arrangement i 2015, der organisasjonen forsøkte å samle over 1000 dataglade ungdommer i Sparebanken Møre Arena, men mislyktes på grunn av dårlig billettsalg. 

I 2017 måtte organisasjonen nok en gang avlyse arrangementet HypeLAN på grunn av få påmeldte, men veksten av organisasjonen fortsatte og har nå over 600 medlemmer (pr. desember 2017).

## Organisatorisk
Organisasjonen er medlem av Hyperion Midt, som igjen er medlem av Hyperion.

## Arrangementer
*Oppdatert pr. November 2019*
* VatneLAN
* Area51-LAN

Tidligere arrangementer:

* Hype - avlyst 2015
* HypeLAN - avlyst 2017
* JugendLAN - sist arrangert 2016
* SkodjeLAN - sist arrangert høsten 2019

## Plassering og geografisk område
Alle arrangementene organisasjonen står for finner sted i eller rundt Sunnmøre. Arrangementene har vært avholdt i Sulahallen og Eidet Kulturhall.
Mike Harrington

**Mike Harrington** er medgrunnlegger av Valve Corporation.

Han var tidligere en spillutvikler ved Dynamix og har også vært med på å utvikle Windows NT ved Microsoft. Harrington grunnla Valve sammen med Gabe Newell i 1996, som også var tidligere ansatt hos Microsoft. Harrington og Newell utviklet sammen det verdenskjente videospillet *[[Half-Life]]*.

## Referanser


## Eksterne lenker
* 
* 
*
Grønvolds gate (Tønsberg)

**Grønvolds gate** (1-7, 4-8) er en 170 meter lang gate i Tønsberg. Den går fra Hougens gate til Griffenfeldts gate ved Gamle Idretten.

Gaten er oppkalt etter Bernt Olaus Christian Grønvold (1819–1900), klokker og lærer.

## Referanser
Støysender

**Støysender** er en radiosender som sender på samme frekvens som en annen sender (stasjon) for å forstyrre denne stasjons program eller sendinger.

Typisk anvendelse er støysendere rettet mot radio, radar og sonar. Tidligere var målgruppen militæret, men med en stadig økende mengde sivil radioommunikasjon er det blitt attraktivt for kriminelle å bruke støysendere for å hindre varsling av pågående aktivitet. Samtidig bruker politiet støysendere for å hindre kriminelle i å kommunisere og for å fremtvinge identifisering

Det bør også nevnes at slike sendere ble brukt under okkupasjonen av Norge for å forstyrre sendinger fra BBC og Frihetssenderen.
## Se også
*Jamming
## Eksterne lenker
* Aftenposten: Politiet vil slå ut mobilnettet
Verdensmesterskapet i basketball

**Verdensmesterskapet i basketball** arrangeres av FIBA i flere former:

* Verdensmesterskapet i basketball for menn (1950–)
** U22-VM i basketball for menn (1993–1998)
** U21-VM i basketball for menn (1998–2004)
** U19-VM i basketball for menn (1979–)
** U17-VM i basketball for menn (2010–)
* Verdensmesterskapet i basketball for kvinner (1953–)
** U21-VM i basketball for kvinner (2003–2007)
** U19-VM i basketball for kvinner (1985–)
** U17-VM i basketball for kvinner (2010–)
* Verdensmesterskapet i 3mot3-basketball (2012–)
** U18-VM i 3mot3-basketball (2011–)

## Se også
* Verdensmesterskapet i rullestolbasketball
Kamperhamrane

**Kamperhamrane** er et fjellpass i Sunndal innerst i Stryn i Sogn og Fjordane. Navnet viser også til den gamle ferdselsvegen over fjellet til Gudbrandsdalen via dette fjellpasset.

Ruta er en av de eldste ferdselsvegene mellom Vest- og Øst-Norge. Vegen ble brukt av vestlendingene for å frakte husdyr, salt og fisk til Gudbrandsdalen og videre østover. Særlig var de store Fjordingsmarkedene i Lom og Skjåk viktige reisemål. Gudbrandsdølene dro motsatt vei for selge tjære, bek, kopper og kar.

Opp det bratteste skaret over Kamperhamrane er det oppmurte steintrapper, i alt  trinn. Steintrappene over Kamperhamrane er ikke datert, men er etter all sannsynlighet flere hundre år gamle. Trappene ble restaurert av sherpaer fra Nepal i 2013, noe som gjør turen overkommelig for dagens turgåere.

Kamperhamrane er en del av satsingen «Historiske vandreruter», som er et samarbeid mellom Den Norske Turistforening og Riksantikvaren i Friluftslivets år.

## Referanser


## Eksterne lenker
* Om Historiske vandreruter på nettsidene til Riksantikvaren
* Historiske vandreruter på UT.no
Ohio (Neil Young-sang)

«**Ohio**» er en protestsang skrevet og komponert av Neil Young som en reaksjon på skytingen på Kent State University i Ohio 4. mai 1970.

Den ble spilt inn allerede 21. mai og utgitt med Crosby, Stills, Nash and Young som single samme sommer. Singlens bakside var Stephen Stills' «Find the Cost of Freedom». Sangen ble inkludert på albumet *[[4 Way Street]]* året etter. Bare to og en halv uke etter skytingen var sangen på nasjonale radiosendinger. 

Sangen er også med på Neil Youngs samlealbum *[[Decade]],* utgitt i 1977 og*Greatest Hits*, utgitt i 2004.

Crosby, Stills og Nash besøkte universitetsområdet til Kent State for første gang ved minnemarkeringen 4. mai 1997, hvor de framførte sangen. Særlig referansene til både nasjonalgarden og president Nixon i åpnings- og avslutningsverset:
:*Tin soldiers and Nixon coming.
:*We're finally on our own.
:*This summer I hear the drumming*
:*Four dead in Ohio* 
og strofen «What if you knew her, and found her dead on the ground», samt den repeterende strofen «four dead in Ohio» («fire døde i Ohio») ordsatte mye av det sinne og den fortvilelse mange følte i kjølvannet av hendelsen. De kontroversielle henvisningene til nasjonalgarden og navngivningen av president Nixon førte til at noen radiostasjoner nektet å spille sangen, men den ble spilt på FM-stasjoner i de største byene og universiteter. I dag spilles sangen jevnlig, særlig på musikkanaler. Sangen ble valgt inn på 395. plass i kåringen Greatest Song of All Time av *[[Rolling Stone]]* i desember 2004.

## Referanser
Historiske vandreruter

**Historiske vandreruter** er et samarbeid mellom Den Norske Turistforening og Riksantikvaren som ble startet opp i forbindelse med Friluftslivets år i 2015 for å øke kjennskap til, og bruk av, gamle ferdselsruter med kulturhistoriske og friluftslivsmessige kvaliteter. Per 2023 var det åpnet sytten ruter ulike steder i landet med forskjellige kulturhistoriske temaer.

## Historiske vandreruter åpnet i 2015 og 2016
* Finnskogrunden (Hedmark)
* Flyktningeruta  (Oslo/Akershus)
* Jacobineruta (Akershus/Buskerud) 
* Kamperhamrane (Oppland/Sogn og Fjordane)
* Turistvegen over Folgefonna (Hordaland)
* Telegrafruta (Nordland)
* Brudleruta (Vest-Agder)

## Historiske vandreruter åpnet i 2018
* Stølsruta i Valdres (Oppland)
* Historisk vandrerute i Jotunheimen (Oppland)
* Reisadalen Historiske vandrerute (Troms)

## Historiske vandreruter åpnet 2020–2021

* Driftavegen gjennom Viglesdalen
* Hallingskeidvegen fra Osa
* Malmveien fra Røros til Femundsmarka

## Historiske vandreruter åpnet 2022–2023

* Fieldfareruta i Tafjordfjella
* Hallevägen fra Ed til Halden
* Postruta over Finnmarksvidda

## Eksterne lenker
* Om Historiske vandreruter på nettsiden til Riksantikvaren
* Gammel lenke om Historiske vandreruter på nettsiden til Riksantikvaren, 
* Historiske vandreruter på Lokalhistoriewiki
* Hjemmeside for prosjektet Historiske vandreruter
Guttorm Toverud

:*Se annet sted for dr.philos. i skadelig bruk av rusmidler Jon Guttorm Toverud (født 1961)

*'Guttorm Toverud*' (født [[30. april]] [[1896]] i [[Aurskog]], død [[25. mai]] [[1969]] i [[Oslo]]) var en norsk tannlege som ble den første [[professor]] med barnetenner som hovedinteresse, og som utmerket seg i kampen på barrikadene mot [[tannråte]] og for at barna skulle behandles med mindre smerte enn voksne.  I 1926 fikk han en doktorgrad fra [[Universitetet i Oslo]] på en avhandling om [[stoffskifte]]t i tennene, et arbeide han hadde påbegynt under forskningsoppholdet ved amerikanske barnetannklinikker mellom 1921 og 1923, da spesifikt [[Harvard University]] og [[Washington University]]. Han ble i 1922 gift med barnelegen Kirsti Utheim (1890–1949) fra [[Veblungsnes]] som også avla en doktorgrad basert på hennes amerikanske forskningsopphold.  Fra 1925 var han dosent ved Statens Tannlegeinstitutt, det som i 1928 ble [[Norges Tannlegehøyskole]], og det som i 1931 etablerte en egen barneavdeling der han ble [[professor]] i 1932. Han var skolens [[rektor]] fra 1933 til 1939. Men så kom krigen.  Han var redaktør i [[Den norske tannlegeforenings tidende]] fra 1928 til 1933. Foruten å ha vært sjef i diverse lokale foreninger var han fra 1938 til 1946 leder i den nordiske forening for [[odontologi]]er. Han ble utnevnt til ridder av 1. klasse av [[St. Olavs Orden]] i 1961 . I 1967 tildelte *Fédération dentaire internationale'' (etablert 1900 i Paris) ham den såkalte «Miller Prize», oppkalt etter den amerikanske Willoughby D. Miller (1853–1907) som var den første orale mikrobiolog. Dr. Toverud jobbet til det siste. Da han døde i 1969 var han i sluttfasen av et prosjekt som kartla tannforholdene i forbindelse med forekomster av fluor i bygda Årdal.

## Utgivelser
* 
* 
* 

## Radioprogram
* 

## Referanser


## Eksterne lenker
*
Carsten Bruuns gate (Tønsberg)

**Carsten Bruuns gate** (1-3, 2-6) er en 180 meter lang gate i Tønsberg. Den går fra Griffenfeldts gate til et femarmet kryss ved Enggaten.

Gaten er oppkalt etter skipsreder Carsten Bruun (1828-1907).

## Referanser